Diari Oficial de la Generalitat Valenciana


Sumari del DOGV 6377, del 15-10-2010 (2010/10179)

Aprovació de la convocatòria i les bases reguladores per a la selecció d'un agent d'ocupació i desenvolupament local (AODL).
----------------------------------------------------------------------------------------------------------------------------

### Dades del document

Número de DOGV
:   6377

Data del DOGV
:   15-10-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/10355


Data del document
:   29-09-2010

Organisme emissor
:   Ajuntament d'Albal

Tipus de document
:   Anunci

Correcció d'errades

 Descriptors 

:   * Albal
    * concurs administratiu

Aprovació de la convocatòria i les bases reguladores per a la selecció d'un agent d'ocupació i desenvolupament local (AODL). [2010/10298]  
L'alcalde president de la corporació, en data 29 de setembre de 2010, va dictar la Resolució número 2010/02312, per la qual va aprovar la convocatòria i les bases per a la selecció d'un agent d'ocupació i desenvolupament local, AEDL (FTM 7958) que a continuació es reproduïxen:  
Bases per a la selecció d'un agent d'ocupació i desenvolupament local (PWT 8141)  
Primera. Objecte de la convocatòria  
És objecte de la present convocatòria la selecció d'un agent d'ocupació i desenvolupament local, classificat com a personal laboral, grup A2, segons l'Estatut Bàsic de l'Empleat Públic, inclòs en l'oferta d'ocupació pública d'este Ajuntament corresponent a l'any 2010.  
Segona. Normativa aplicable  
El procés selectiu s'ajustarà al que disposen les presents bases, la Llei 7/2007, de 12 d'abril, de l'Estatut Bàsic de l'Empleat Públic, la Llei 30/1984, de 2 d'agost, de Mesures per a la Reforma de la Funció Pública, i la resta de normativa vigent d'aplicació.  
Tercera. Dels requisits dels aspirants  
Per a prendre part en estes proves selectives serà necessari:  
1. Nacionalitat: tindre la nacionalitat espanyola o la d'un dels restants estats membres de la Unió Europea o d'aquells estats a què els siga aplicable la lliure circulació de treballadors, en els termes que preveu la llei estatal que regula esta matèria.  
2. Edat: tindre complits 16 anys i no excedir, si és el cas, de l'edat màxima de jubilació forçosa.  
3. Titulació: titulat universitari grau mitjà de l'àrea d'Humanitats  
4. Compatibilitat funcional: posseir la capacitat física i psíquica necessària per a l'exercici de les funcions del lloc de treball oferit.  
5. Habilitació: no haver sigut separat/da per mitjà d'expedient disciplinari del servici de qualsevol de les administracions o institucions públiques, ni trobar-se inhabilitat per a l'exercici de funcions públiques  
Les condicions per a ser admesos a les proves, hauran de reunir-se en el moment de finalització del termini de presentació de sol·licituds i mantindre durant tot el procés selectiu, fins al moment de la presa de possessió.  
Quarta. Presentació d'instàncies  
Les persones que desitgen participar en la present convocatòria hauran de sol·licitar-ho per mitjà d'instància que es dirigirà a la Presidència de la corporació i que es presentarà en el Registre General durant el termini de 20 dies naturals, comptadors des de l'endemà de la publicació de l'extracte de la present convocatòria en el Butlletí Oficial de l'Estat. Les bases es publicaran així mateix en el Diari Oficial de la Comunitat Valenciana i en extracte en el Butlletí Oficial de la Província de València.  
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.  
El model d'instància per a prendre part en les proves selectives serà facilitat per l'Ajuntament (AMIC), o bé descarregat de la pàgina web municipal .  
La instància haurà d'anar acompanyada del justificant d'haver ingressat els drets d'examen, i s'han d'adjuntar, a la instància, el resguard acreditatiu del seu ingrés directe o per transferència en la compte 0030/3104/44/2329445895 oberta a nom de l'Ajuntament d'Albal en el Banc Espanyol de Crèdit, i es farà constar en la transferència el concepte i el nom de la persona aspirant. Si el pagament es vol efectuar per mitjà de gir postal o telegràfic, es consignarà en la instància el número de gir i s'adjuntarà el justificant d'este.  
Grup Drets d'examen  
A2 72,12 €  
De conformitat amb el que disposa l'article 6, Beneficis fiscals, de l'Ordenança reguladora de la taxa per la prestació de servicis administratius en processos de selecció de persones, gaudiran d'exempció:  
1. Les persones amb un grau de minusvalidesa igual o superior al 33%, havent de presentar el certificat de minusvalidesa o resolució d'incapacitat total que ho acredite.  
2. Les persones que figuren com a demandants d'ocupació durant el termini, almenys, d'un mes anterior a la data de la convocatòria. La dita circumstància s'haurà d'acreditar a través de fotocòpia del DARDE (document que l'acredita com a demandant d'ocupació) que ho justifique i la vida laboral emesa per la Tresoreria General de la Seguretat Social.  
3. Les famílies nombroses en els termes de l'article 12.1.c de la Llei 40/2003, de Protecció de Família Nombrosa, les quals aportaran el títol actualitzat acreditatiu de tal condició.  
Per a ser admesos i prendre part en les proves selectives a més de les seues circumstàncies personals, les persones sol·licitants hauran de manifestar en les instàncies que reunixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el preceptiu jurament o promesa. Estes condicions s'hauran de mantindre al llarg de tot el procés selectiu durant el qual, en qualsevol moment, podran ser requerits els aspirants per a efectuar les comprovacions oportunes.  
Segons l'article 26.3 del Reial Decret Legislatiu 2/2004, de 5 de març, pel qual s'aprova el text refós de la Llei Reguladora de les Hisendes locals, procedirà la devolució dels drets d'examen quan no es realitze el fet imposable per causes no imputables al subjecte passiu. En conseqüència, no procedirà la devolució de la taxa ingressada en els supòsits d'exclusió definitiva de les proves per causes imputables a l'interessat, com poden ser l'incompliment dels requisits de la convocatòria o la no-presentació en termini de les instàncies i els documents. En cas de desistir de participar en el procediment de selecció, procedirà sempre que es comunique dins del període que es concedisca per a presentar reclamacions, després de la publicació de la llista provisional d'admesos i exclosos.   
Cinquena. Admissió dels aspirants  
Finalitzat el termini d'admissió d'instàncies, per resolució de l'Alcaldia s'aprovaran les llistes provisionals d'aspirants admesos i exclosos, que es faran públiques en el Butlletí Oficial de la Província de València, al tauler d'edictes i a la pàgina web de l'Ajuntament, i es concedirà un termini de 10 dies hàbils per a reclamacions. Les esmentades reclamacions, si n'hi haguera, seran acceptades o rebutjades en la resolució per la qual s'aproven les llistes definitives, dictada així mateix per l'Alcaldia Presidència i que es faran públiques així mateix en la forma indicada. La publicació de la dita resolució serà determinant dels terminis a l'efecte de possibles impugnacions o recursos.   
En el supòsit que no es presente cap reclamació, les llistes provisionals esdevindran automàticament en definitives, i es farà constar en la Resolució de l'Alcaldia.  
Els errors de fet podran esmenar-se en qualsevol moment, d'ofici o a petició de la persona interessada.  
En tot cas, amb l'objecte d'evitar errors i, en el supòsit de produir-se, possibilitar l'esmena dins del termini i la forma escaient, els/les aspirants comprovaran fefaentment, no sols que no figuren en la relació d'exclosos sinó, a més, que els seus noms consten en la d'admesos.  
Si en qualsevol moment del procés selectiu arribara a coneixement del tribunal que algun dels aspirants no posseïx la totalitat dels requisits exigits en estes bases, amb audiència prèvia de la persona interessada es proposarà la seua exclusió a l'alcalde-president de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
Sisena. Dels altres tràmits previs a la realització de les proves i del tribunal qualificador  
La composició de tribunal qualificador en cada un dels llocs serà la següent:  
President: el secretari general de la corporació o funcionari amb habilitació de caràcter estatal que el substituïsca.  
Secretari: l'oficial major de la corporació o funcionari al servici d'esta en qui delegue, amb veu i vot.  
Vocals: un representant de la Generalitat, designat per l'òrgan competent de la conselleria corresponent.  
Dos membres (funcionaris de carrera/personal laboral fix) d'esta o una altra corporació designats per l'Alcaldia.  
Dos membres(funcionaris de carrera/personal laboral fix) designats pel comitè d'empresa.  
La designació dels membres del tribunal inclourà la dels respectius suplents, i es farà pública junt amb la llista provisional d'admesos i exclosos, en el Butlletí Oficial de la Província de València, al tauler d'edictes i en la pàgina web de l'Ajuntament.  
El personal d'elecció o de designació política, els funcionaris interins i el personal eventual no podran formar part dels òrgans de selecció.  
La pertinença als òrgans de selecció serà sempre a títol individual, i no es podrà ostentar esta en representació o per compte de ningú.  
El tribunal podrà demanar els servicis dels assessors tècnics que considere oportuns per a analitzar qüestions concretes del procés selectiu. El tribunal podrà així mateix, i en qualsevol moment, requerir als aspirants que acrediten la seua personalitat, al fi de la qual hauran d'anar proveïts del document nacional d'identitat o un altre document acreditatiu.  
L'Ajuntament sol·licitarà dels òrgans corresponents la designació dels respectius representants, que hauran d'efectuar-se en el termini dels 20 dies següents a la recepció de la sol·licitud.  
La composició del tribunal serà predominantment tècnica i els vocals hauran de posseir un nivell de titulació o especialització iguals o superiors als exigits per a l'accés a les places convocades. Esta exigència de professionalització dels membres dels òrgans de selecció es configura com un mandat bàsic en la normativa vigent, per tant si dins de l'àmbit de l'administració pública convocant no es disposa de personal suficient que reunisca este perfil, resultarà necessari acudir a la col·laboració o cooperació interadministrativa.  
Quan concórrega en els membres del tribunal alguna de les circumstàncies previstes en l'article 28 i 29 de la Llei 30/1992, de 26 de novembre, de Règim jurídic de les Administracions Públiques i del Procediment Administratiu Comú, estos s'abstindran d'intervindre i notificaran esta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada llei.  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut orde en estes en tot allò no previst en estes bases, i per a l'adequada interpretació d'estes.  
En cada sessió del tribunal podran participar els membres titulars presents en el moment de la constitució i, si estan absents, els suplents, sense que puguen substituir-se entre si en la mateixa sessió.  
Si després de constituir-se el tribunal i iniciada la sessió, el president s'absenta, este designarà, d'entre els vocals concurrents, el que el substituirà durant la seua absència.  
A l'efecte del que disposa l'annex IV del Reial Decret 462/2002, de 24 de maig, el tribunal qualificador tindrà la categoria primera d'aquelles arreplegades respecte de les assistències dels seus membres.  
Al tribunal li correspon el desenvolupament i la qualificació de les proves selectives, la seua actuació estarà vinculada a les presents bases i no podrà aprovar ni declarar que han superat les proves selectives un nombre d'aspirants superior al de places convocades.  
Les decisions s'adoptaran per majoria dels vots.   
Setena. Del calendari de les proves i de l'orde d'actuació  
La data, hora i lloc del començament de les proves selectives s'anunciarà en el Butlletí Oficial de la Província de València, conjuntament amb la relació definitiva d'admesos i exclosos.  
Una vegada començades les proves selectives, no serà obligatòria la publicació dels successius anuncis i incidències en el Butlletí Oficial de la Província de València. Estos anuncis hauran de fer-se públics pel tribunal en el local on s'hagen realitzat les actuacions, en el tauler d'edictes i pàgina web de l'Ajuntament.  
L'orde d'actuació dels aspirants s'iniciarà alfabèticament pel primer d'aquells el primer cognom del qual comence per la lletra que dispose la resolució de la Conselleria de Justícia i Administracions Públiques, que determinarà la lletra per a fixar l'orde d'actuació dels aspirants a totes les proves selectives que se celebren durant l'any 2010. En el cas que, arribat l'inici de la prova, no s'haguera publicat la resolució indicada, serà aplicable l'establida per a l'any 2009 (lletra O).  
Els opositors seran convocats per a cada exercici en crida única, excepte cas de força major degudament justificat i apreciat lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.  
Entre la terminació d'un exercici i el començament del següent haurà de transcórrer un període mínim de 72 hores i un màxim de 45 dies naturals.  
Huitena. Desenvolupament del procés selectiu  
A) Fase d'oposició. (màx 32 punts)  
Primer exercici: obligatori i eliminatori  
Consistirà a desenrotllar per escrit un qüestionari de preguntes tipus test, amb quatre respostes alternatives, de les quals només una serà la correcta, sobre el bloc general del programa annex a cada convocatòria.  
Grup Nombre de preguntes Duració màxima  
A2 80 90 minuts  
La fórmula de correcció serà:  
Respostes correctes netes = Nombre d'encerts - (Nombre d'errors/3)  
La puntuació d'este exercici serà de 0 a 10 punts, es necessitarà un mínim de 5 punts per a superar-lo.  
Segon exercici: obligatori i no eliminatori.  
Consistirà en la traducció del castellà al valencià i viceversa, d'uns textos administratius relacionats amb les tasques pròpies del lloc convocat, d'acord amb la normativa sobre ús del valencià de la Generalitat. La duració d'este exercici serà de 30 minuts.  
La puntuació d'este exercici serà de 0 a 2 punts, segons el desglossament següent:  
Traducció castellà a valencià = 1,25 punts.  
Traducció valencià a castellà = 0,75 punts.  
Tercer exercici: obligatori i eliminatori.  
Consistirà a desenrotllar per escrit un supòsit pràctic a triar d'entre els dos que proposarà el tribunal, relacionats amb els temes del bloc específic i amb les tasques del lloc de treball a cobrir.  
La duració efectiva de l'exercici serà determinada el Tribunal dins dels límits de mínim dos hores i màxim de quatre.  
La puntuació d'este exercici serà de 0 a 10 punts, es necessitarà un mínim de cinc punts per a superar-lo.  
Quart: obligatori i eliminatori.  
Consistirà a desenrotllar per escrit dos temes a triar entre tres temes extrets a l'atzar pel tribunal entre els compresos en el bloc específic de l'annex de cada convocatòria. La duració efectiva de l'exercici serà determinada pel tribunal dins d'un màxim de tres hores.  
Posteriorment l'exercici serà defés en pública lectura davant del tribunal el qual podrà sol·licitar els aclariments que crega oportuns.  
La puntuació d'este exercici serà de 0 a 10 punts, es necessitarà un mínim de cinc punts per a superar-lo.  
Una vegada finalitzada la fase d'oposició, el tribunal, per mitjà d'un anunci, publicarà en el lloc d'examen, al tauler d'edictes i en la pàgina web municipal, les llistes amb la qualificació final de la fase d'oposició que constituirà la llista dels aspirants que an superat la fase d'oposició i que han de passar a la fase de concurs.  
Als aspirants inclosos en l'esmentada llista se'ls concedirà un termini de 15 dies hàbils perquè presenten tots aquells documents acreditatius dels mèrits que s'al·leguen.  
Una vegada baremats els mèrits, el tribunal exposarà en el tauler d'edictes i pàgina web municipal la llista provisional dels aspirants amb la puntuació obtinguda en la fase de concurs, i els concedirà un termini de 15 dies hàbils perquè formulen les reclamacions que estimen pertinents.  
B) Fase de concurs (màx. 10 punts).  
Consistirà en la valoració dels mèrits dels aspirants que hagen superat la fase d'oposició (es presentaran una vegada finalitzada la fase d'oposició i hauran d'haver sigut obtinguts amb anterioritat a la data de publicació de la convocatòria d'este procés selectiu), fins a un màxim de 10 punts, de conformitat amb els criteris següents:  
1. Experiència professional, fins a un màxim de 5 punts.  
· Servicis prestats en qualsevol administració local en llocs del mateix grup i naturalesa que els oferits, davall les modalitats de funcionari o laboral, per mes complet 0,30 punts (acreditació per mitjà de certificat de servicis prestats, grup idèntic).  
· Servicis prestats en altres administracions públiques en llocs del mateix grup i naturalesa que els oferits, davall les modalitats de funcionari o laboral, per mes complet 0,15 punts (acreditació per mitjà de certificat de servicis prestats, grup idèntic).  
· Servicis prestats per compte d'altre en el sector privat amb funcions semblants als de les places convocades, per mes complet 0,10 punts (Acreditació contracte de treball i certificat de vida laboral, grup de cotització corresponent)  
· Exercici professional per compte propi, amb funcions semblants a les del lloc a exercir, com col·legiat exercent per mes complet 0,20 punts (Acreditació per mitjà de certificat del Col·legi corresponent)   
2. Coneixements de valencià. Seran avaluables els certificats expedits per la Junta Qualificadora de Coneixements de Valencià, segons el detall següent: oral (0,25); elemental (0,50); mitjà (0,75); superior (1).  
3. Formació personal (màxim total 4 punts).  
Titulació i diplomes  
Es valoraran sempre que no constituïsquen requisits per a l'accés a la plaça. No es valoraran els títols acadèmics o diplomes imprescindibles per a la consecució d'altres de nivell superior que s'al·leguen com a mèrit (màxim parcial 2 punts).  
Doctorat o màster oficial expedit per centre de caràcter universitari: 2 punts.  
Llicenciatura: 1,5 punts.  
Cursos de formació i perfeccionament.  
Es tindran en compte exclusivament els cursos de formació i perfeccionament que tinguen relació amb temes de caràcter general de l'administració pública o amb les funcions a exercir, que hagen sigut organitzats per l'Institut Valencià d'Administració Pública (IVAP), per escoles de formació de funcionaris, per universitats o qualsevol altre curs homologat per l'IVAP, així com cursos impartits per la Generalitat, organismes oficials, organitzacions sindicals dins de plans de formació contínua o cursos homologats per l'Ajuntament (màxim parcial 2 punts).  
La valoració s'efectuarà, segons la duració, d'acord amb l'escala següent:  
De 100 o més hores: 0,75 punts.  
De 75 o més hores: 0,50 punts.  
De 50 o més hores: 0,40 punts.  
De 25 a més hores: 0,20 punts.  
De 15 o més hores: 0,10 punts.  
Determinada la puntuació obtinguda per cada aspirant en la fase d'oposició, se sumarà l'obtinguda en la fase de concurs, a l'efecte de determinar la puntuació definitiva.  
Novena. De la relació d'aprovats i del nomenament  
La relació d'aspirants que ha superat les proves es formarà amb els qui hagen realitzat i superat tots els exercicis obligatoris, sumant per a cada un d'ells les puntuacions obtingudes en tots els exercicis i afegint a esta puntuació el total de punts obtinguts en la fase de concurs. La dita relació començarà amb l'aspirant que haja obtingut d'esta manera la puntuació més alta i finalitzarà quan el nombre d'inclosos en esta coincidisca amb el nombre de llocs convocats. Si el nombre d'aspirants relacionats d'esta manera fóra inferior al de places convocades, les no cobertes es declararan desertes. El tribunal no podrà declarar aprovats a més aspirants que el total de places a cobrir en la convocatòria.  
El tribunal elevarà a l'Alcaldia proposada de nomenament com a funcionaris de carrera a favor dels aspirants aprovats.  
Es constituirà una borsa de treball derivada del procés selectiu amb aquells aspirants que hagen aprovat algun exercici de la fase d'oposició, en orde de prelació que els corresponga d'acord amb les puntuacions obtingudes i nombre més gran d'exercicis superats. Quan procedisca cobrir amb caràcter temporal un lloc de treball per personal pertanyent a la borsa de treball, se citarà a qui corresponga per torn per a acreditar la documentació requerida en el procés. Qui renuncie al lloc oferit serà exclòs de la borsa, excepte causa justificada. Es consideren causes justificades les especificades en l'article 14 de l'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses d'ocupació temporal.  
Desena. De la presentació de documents  
Els aspirants proposats presentaran, en el Departament de Personal dins del termini de 20 dies naturals comptadors des de la data de publicació de la llista d'aprovats, els documents acreditatius de les condicions de capacitat i requisits exigits en la convocatòria.  
Davant de la impossibilitat, degudament justificada, de presentar els documents expressats podrà acreditar-se que es reunixen les condicions i requisits ja demostrats per a obtindre el seu nomenament anterior.  
Els qui tingueren la condició de funcionaris públics estaran exempts de justificar documentalment les condicions i requisits ja demostrats per a obtindre el nomenament anterior.  
Els qui dins del termini indicat, i excepte casos de força major degudament acreditats, no presentaren la seua documentació o no reuniren els requisits exigits, no podran ser nomenats i quedaran anul·lades totes les seues actuacions. En este cas, la Presidència de la corporació formularà proposta a favor de l'opositor que haguera aprovat els exercicis de l'oposició i seguisca en l'orde de millor puntuació.  
Onzena. Del període de pràctica  
Presentada per l'aspirant la documentació assenyalada en la base anterior, l'Alcaldia nomenarà funcionari en pràctiques als aspirants proposats, en el termini de trenta dies naturals a comptar del següent al de la presentació de la documentació referida.  
El funcionari nomenat en pràctiques queda obligat a realitzar tres mesos de pràctiques durant els quals se l'avaluarà en relació amb el treball desenrotllat en el lloc, havent de superar-lo per a ser nomenat funcionari de carrera.  
Superat el període de pràctiques, els aspirants proposats, prèvia formulació de jurament o promesa a què es referix l'art. 32.c de text refós de la Llei de Funció Pública Valenciana, serà nomenat funcionari de carrera i prendrà possessió del seu càrrec.  
Els aspirants que no superen el curs de formació perdran tots els drets al seu nomenament com a funcionaris de carrera.  
Dotzena. De les incidències  
El tribunal està autoritzat per a resoldre els dubtes que es presenten i adoptar els acords necessaris per al bon orde del procés selectiu en tot el no previst en estes bases.  
Tretzena. Dels recursos  
Contra les presents bases i la corresponent convocatòria, actes que esgoten la via administrativa, podrà optar-se per interposar un dels recursos següents:  
a) Amb caràcter potestatiu, recurs de reposició davant del mateix òrgan que ho va dictar, i això en el termini d'un mes a comptar de l'endemà de la publicació en el Butlletí Oficial de l'Estat de l'anunci de l'extracte de les presents bases.  
Transcorregut un mes des de l'endemà de la interposició del recurs de reposició sense que este haja sigut resolt, podrà entendre's desestimat a fi de poder interposar el recurs contenciós administratiu, a elecció, davant dels jutjats del mateix orde de València, o davant del jutjat contenciós administratiu del seu domicili, en el termini de sis mesos des de la dita desestimació.  
b) Recurs contenciós administratiu, a elecció, davant dels jutjats del mateix orde de València, o davant del jutjat contenciós administratiu del propi domicili del recurrent, dins del termini de dos mesos comptadors des de l'endemà de la publicació en el diari de major difusió de l'anunci de l'extracte de les presents bases.  
Tot això sense perjuí que es puga exercitar qualsevol altre recurs o acció que es tinga per convenient en defensa dels respectius interessos.  
ANNEX 1  
Programa d'agent d'ocupació i desenvolupament local  
Bloc general  
1. La Constitució espanyola del 1978. Antecedents. Característiques, estructura i contingut general. Procediments de reforma. Els principis constitucionals: l'estat social i democràtic de dret. Els valors superiors en la Constitució espanyola.  
2. Els drets i deures fonamentals. La suspensió dels drets fonamentals. Garantia i tutela d'estos. La protecció jurisdiccional dels drets fonamentals de la persona. El recurs d'empara.  
3. Formes d'estat i formes de govern. La Corona en el sistema constitucional espanyol. Funcions i atribucions. La institució de la ratificació. El règim de successió.   
4. Les Corts Generals. Elecció, composició i atribucions. Regulació i funcionament de les cambres: els reglaments parlamentaris. El procediment d'elaboració de les lleis. Classes de lleis. La funció financera de les Corts.  
5. El Govern en el sistema constitucional espanyol. Integració i cessament. Funcions. L'estatut dels membres del govern. El president del Govern. La Llei del Govern. Govern i Administració. El Consell d'Estat. Relacions entre el Govern i el Poder legislatiu.  
6. La cultura administrativa. L'ètica pública. El Codi de bon govern dels membres del Govern i alts càrrecs de l'administració de l'Estat i la translació dels seus principis a altres administracions públiques.  
7. Les formes d'organització territorial de l'estat. El cas espanyol; evolució i situació actual. Les comunitats autònomes, la seua organització política i administrativa estatuts d'autonomia: elaboració, significat, contingut i reforma. Sistema constitucional de distribució de competències entre l'Estat i les comunitats autònomes. Les relacions entre l'Estat i les comunitats autònomes. El finançament de les comunitats autònomes   
8. L'Estatut d'Autonomia de la Comunitat Valenciana. Característiques, estructura i contingut general. La Generalitat i les restants institucions valencianes. Competències autonòmiques. L'Administració local valenciana. La reforma de l'Estatut.   
9. L'administració local espanyola. El municipi. Territori i població. Competències i potestats. Estatut dels membres de les corporacions locals.   
10. L'organització municipal, òrgans necessaris i organització complementària. Règim de funcionament i adopció d'acords. Informació i participació ciutadanes.  
11. Els empleats públics. Concepte i classes. La legislació bàsica en matèria de funció pública. Estructura de la funció pública espanyola. La relació funcionarial. Naixement i extinció. Contingut. Drets, deures i situacions administratives dels funcionaris públics. Sistemes de representació i participació en l'administració pública. Règim general disciplinari i d'incompatibilitats.   
12. L'administrat: concepte i classes. La capacitat dels administrats i les seues causes modificatives. Les situacions jurídiques de l'administrat; drets subjectius i interessos legítims. Drets dels ciutadans davant de l'administració.   
13. L'acte administratiu. Concepte. Elements. Classes. Requisits: la motivació i forma. L'eficàcia dels actes administratius: el principi d'autotutela declarativa. Condicions. La notificació: contingut, termini i pràctica. La notificació defectuosa. La publicació. L'aprovació per una altra Administració. La demora i retroactivitat de l'eficàcia.  
14. Disposicions generals sobre els procediments administratius i normes reguladores dels distints procediments. Tramitació ordinària i tramitació d'urgència. Fases del procediment administratiu i intervenció dels administrats.  
15. Formes de l'acció administrativa. Activitat de policia. Activitat de foment i activitat subvencional de l'administració local. La llei general de subvencions.  
Bloc específic  
1. La figura de l'agent d'ocupació i desenvolupament local. Funcions i objectius.  
2. L'anàlisi DAFO.  
3. Tècniques quantitatives i qualitatives d'investigació social. Conceptes.  
4. Dinàmiques de grup. Concepte i tipus.  
5. Promoció econòmica local: actuacions que es poden desenvolupar.  
6. La formació ocupacional. Definició i beneficiaris.  
7. Els pactes territorials per a l'ocupació. Concepte i objectius.  
8. Economia social. Concepte i característiques.  
9. Les polítiques d'ocupació. Objectius i tipus.  
10. Els centres de promoció d'ocupació. Concepte i objectius generals.  
11. Programes de foment d'ocupació: Salari Jove.   
12. La Xarxa AFIC. Definició.  
13. Els jaciments d'ocupació. Concepte i característiques.  
14. El pla d'empresa. Concepte i objectius.  
15. Els vivers d'empresa. Concepte i objectius.   
16. Empresa qualificada I+E. Definició i requisits.  
17. El programa de foment d'ocupació públic: PAMER i EMCORP.  
18. Unitats locals d'aprenentatge. Objecte i destinataris.  
19. Plans Integrals d'Ocupació. Concepte i destinataris.  
20. Principals tècniques de busca d'ocupació. Conceptes.  
21. L'orientació per a l'ocupació. Concepte les accions OPEA. Objecte i destinataris.  
22. Diferents modalitats de contractació laboral. Tipus i característiques.  
23. La renda activa d'inserció. Concepte i destinataris.  
24. Els tallers de formació per a la contractació. Definició i objectius.  
25. Centres especials d'ocupació. Concepte i característiques.  
26. Els tallers de formació i inserció laboral. Destinataris, duració i horari.  
27. Unitats de promoció d'ocupació. Concepte.  
28. Cases d'oficis. Definició, destinataris i duració.  
29. L'Agenda 21 Local. Definició i objectius.  
30. L'escola taller. Definició, destinataris i duració.  
31. Pràctiques de formació en cursos de formació professional.  
32. Parcs tecnològics. Concepte i objectius.  
33. Exclusió social. Concepte i grups en situació de riscos d'exclusió social.  
34. La Xarxa Eures. Concepte i servicis que oferix.  
35. Taller d'ocupació. Concepte i destinataris.  
36. Foment d'ocupació dirigit a emprenedors. Ajudes i subvencions.  
37. El finançament del desenrotllament local.  
38. Formació i inserció sociolaboral.  
39. Creació d'empreses i acompanyament a promotors  
40. Comerç i desenrotllament local. Fires comercials. Definició, funcions i característiques  
41. Prevenció de riscos laborals. Tècniques de prevenció.  
42. Tallers de formació per a la contractació.  
43. Règim especial agrari. Destinataris, requisits.  
44. Taller de reciclatge professional. Destinataris i característiques.  
45. Estudi socioeconòmic d'Albal i el seu entorn econòmic comarcal. Línies estratègiques de desenrotllament econòmic.  
Albal, 29 de setembre de 2010.- L'alcalde president de la corporació: Ramón Marí Vila.